Saderengipun kesah, Herakles ngeclup sadaya anak panahipun wonten ing getihipun Hidra saéngga sapunika sadaya panahipun ngandhut racun. Hera lajeng mapanaken Hidra lan yuyu raksesa punika minangka rasi bintang Hydra lan Cancer. Bibar nglampahi tugasipun, Herakles kondur marang Euristheus, nanging Euristheus nampik amargi Herakles dipunbiyantu kaliyan Iolaos saéngga tugas mau boten sah lan cacahing tugas Herakles tetep sanga.